Document ID: /roh_data/filtered/fineweb-2-filterrobots_roh.jsonl.gz/6643

Tar la discussiun davart il fond per las vias naziunalas ed il traffic da l’aglomeraziun ha il Cussegl dals chantuns surdà l’incumbensa al Cussegl federal d’introducir ina vignetta electronica fin la fin dal 2017.
La ministra dal traffic Doris Leuthard è sa mussada averta: Tuts sajan cuntents sch’il sistem actual vegnia remplazzà. Cun la vignetta electronica è er colliada la speranza per in pretsch pli aut da la vignetta.
Ulteriura emprova d'augmentar il pretsch
In augment da 40 sin 100 francs per finanziar la rait da vias n’aveva gì nagina schanza tar la votaziun dal pievel il 2013. Sinaquai aveva la cumissiun dal traffic dal Cussegl dals chantuns elavurà ina moziun cun l’idea da cumbinar l’augment cun in meglierament, pia la vignetta electronica. Decis n’è però nagut, la fatschenta va enavos en il Cussegl naziunal.
RR novitads 15:00